जहां तक सट्टेबाज़ी और मैच फिक्सिंग का सवाल है, पहले ही आईपीएल से इस तरह के झूठे-सच्चे आरोप चलने लगे थे. ललित मोदी ने ही एक ट्वीट करके न्यूजीलैंड के खिलाड़ी क्रिस केंस पर मैच फिक्सिंग का आरोप लगाया था. केंस ने इसके ख़िलाफ़ अदालत की शरण ली और फ़ैसला मोदी के ख़िलाफ़ आया. दूसरे और खिलाड़ियों पर भी आईपीएल के मैचों में फिक्सिग के आरोप लगे, वे आईपीएल से निलंबित हुए. यहां तक कि कुछ अंपायरों पर भी इस तरह की उंगलियां उठती रहीं.